આ ઉપરાંત રાજકોટ મહાનગરપાલિકા દ્વારા શહેરના જુદા-જુદા 5 સ્થળોએ યોગ દિવસની ઉજવણી કરવામાં આવી હતી. જેમાં પણ લોકોએ ઉત્સાહપૂર્વક યોગ કર્યા હતા. આ ઉજવણીમાં કુલ 25 હજાર લોકો જોડાયા હતા. શહેરના રેસકોર્સ માધવરાવ સિંધિયા ક્રિકેટ ગ્રાઉન્ડ, નાના મવા સર્કલ પાસેનું ગ્રાઉન્ડ, રાજ પેલેસ સામેનું મેદાન, અને રણછોડદાસ આશ્રમ સામેનું ગ્રાઉન્ડ તેમજ પારડી રોડ પર કોમ્યુનિટી હોલ પાસે આવેલ મેદાન ખાતે આજે યોગ દિવસની ઉજવણી કરવામાં આવી હતી. જેમાં બહોળી સંખ્યામાં યુવાનો-યુવતીઓ, મહિલાઓ, સીનીયર સીટીઝન, તબીબો, ઉદ્યોગપતિઓ સહિતના લોકોએ યોગ કર્યા હતા.